క్రికెట్ ప్రపంచ కప్
2011 క్రికెట్ ప్రపంచ కప్ ఫిబ్రవరి 19 మరియు ఏప్రిల్ 2, 2011 మధ్య తేదీల్లో జరగనుంది. ఈ టోర్నమెంట్‌కు బంగ్లాదేశ్, భారతదేశం మరియు శ్రీలంక దేశాలు సంయుక్తంగా ఆతిథ్యం ఇస్తున్నాయి. ఈ టోర్నమెంట్‌లో 14 దేశాలు పాల్గొంటాయి.
దులీప్ మెండిస్
1972లో శ్రీలంకలో పర్యటించిన తమిళనాడు క్రికెట్ టీంతో తొలిసారిగా శ్రీలంక తరఫున ఆడినాడు. అంతర్జాతీయ మ్యాచ్‌గా గుర్తింపు లేని ఆ మ్యాచ్‌లో మెండిస్ తొలి ఇన్నింగ్సులో 52 రెండో ఇన్నింగ్సులో 34 పరుగులు చేసిననూ ఇన్నింగ్సు ఓటమిని ఆపలేకపోయాడు. 1975 ప్రపంచ కప్ పోటీలలో వెస్ట్‌ఇండీస్ పై తొలి అంతర్జాతీయ వన్డే పోటీ ఆడినాడు. 1982లో ఇంగ్లాండుతో తొలి టెస్ట్ మ్యాచ్ ఆడినాడు.
మెండిస్ 24 టెస్టులు ఆడి 31.64 సగటుతో 1329 పరుగులు సాధించాడు. అందులో 4 సెంచరీలు మరియు 8 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 124 పరుగులు.
మెండీస్ 79 వన్డే మ్యాచ్‌లలో 23.49 సగటుతో 7 అర్థసెంచరీలతో 1527 పరుగులు సాధించాడు. వన్డేలలో అతడి అత్యధిక స్కోరు 80 పరుగులు. 
దులీప్ మెండిస్ 1975లో తొలి ప్రపంచ కప్ నుంచి వరుసగా 4 ప్రపంచ కప్ పోటీలలో పాల్గొన్నాడు. 1979 ప్రపంచ కప్‌లో తన తొలి వన్డే అర్థసెంచరీని పూర్తిచేసుకున్నాడు. ప్రారంభంలో టెస్ట్ హోద్ఫా కూడా లేని శ్రీలంక జట్టు పసికూనగా ప్రపంచ కప్‌లో పాల్గొన్ననూ 1996లో అందరినీ ఆశ్చర్యపరుస్తూ చాంపియన్ అయిన శ్రీలంక క్రికెట్ జట్టుకు మేనేజర్‌గా దులీప్ మెండిస్ కావడం గమనార్హం.